
pentru organizarea evenimentului
#POLInnoVenture _2026

CAP. I. CONTEXTUL ACHIZITIEI DE SERVICII

[bookmark: _bookmark2]Facultatea de Științe Economice și Drept, Centrul Universitar Pitești, Universitatea Națională de Știință si Tehnologie POLITEHNICA București, își asumă prin proiectul FSS nr. 215/GP/21.05.2026 misiunea de a organiza evenimentul #POLInnoVenture. 
Principalul obiectiv al #POLInnoVenture este de a oferi studenților POLITEHNICA București un context universitar experențial de învățare pentru dezvoltarea gândirii creative, dezvoltarea capacității de a găsi soluții prin noi produse și servicii prin identificarea oportunităților de piață, respectiv oportunitatea socializării profesionale, networkingului și colaborării. 
Evenimentul #POLInnoVenture urmărește crearea cadrului competitiv la nivel internațional în care studenții POLITEHNICA București să își testeze ideile de afaceri și să intre în competiție de planuri de afaceri cu studenți din alte centre universitare la nivel național și internațional, dar și cadrul de dezbatere și transfer de experiență prin ateliere de antreprenoriat. Pe de altă parte, evenimentul va fi deschis elevilor din liceele argeșene care vor putea interacționa în mod direct cu mediul de învățare, cu studenții și cadrele didactice POLITEHNICA București, și vor putea participa într-o competiție de idei de afaceri. Din rândul studenților participanți la #POLInnoVenture vor fi desemnate echipele POLITEHNICA București care vor participa la faza națională a competiției de planuri de afaceri (Olimpiada Națională a Economiștilor în Formare – ONEF) organizată de Asociația Facultăților de Economie din România (AFER), ediția 2026. 
Agenda #POLInnoVenture cuprinde activități planificate pe parcursul următoarelor două zile:  
Ziua 1: #POLInnoVenture: 26.11.2026
Ziua 2: #POLInnoVenture: 27.11.2026

În acest context, achiziția privind serviciile de masă și serviciile de pauză cafea sunt necesare pentru buna desfășurare a acestui eveniment, în perioada 26-27 noiembrie 2026

CAP. II – CERINȚE MINIME PRIVIND SERVICIILE SOLICITATE
0. Cerințe generale
Prezentul capitol reglementează regulile de bază care trebuie respectate astfel încât potențialii ofertanți să elaboreze propunerea tehnică corespunzător cu necesitățile autorității contractante, pentru asigurarea serviciilor.
Ofertarea de servicii cu caracteristici tehnice inferioare celor prevăzute în prezentul Caiet de sarcini sau de servicii care nu satisfac, în totalitate, cerințele Caietului de sarcini, va determina declararea neconformității ofertei respective și, în consecință, respingerea acesteia.
Serviciile care fac obiectul prezentului Caiet de sarcini vor fi prestate cu respectarea condițiilor minime din prezentul caiet de sarcini.

0. Cerințe (specificații) tehnice specifice

Evenimentul se va desfășura pe parcursul a 2 zile, în perioada 26 noiembrie 2026 – 27 noiembrie 2026, la sediul Centrului Universitar Pitești, Str. Târgu din Vale, nr. 1.
Prestatorul de servicii are obligația de a asigura servicii de masă și servicii pauză cafea, după cum urmează:
1. 26 noiembrie 2026- 200 participanți 
1. 27 noiembrie 2026 - 200 participanți 
Pentru prestarea serviciilor de servire la locația achizitorului, prestatorul are obligația de a asigura personal pentru pregătire bufet și debarasare.



26 noiembrie 2026 – Competiții antreprenoriale
Competiție internațională de planuri de afaceri (studenți)
Competiție județeană de idei de afaceri (elevi)

Activitatea nr. 1.1 Pauză cafea între orele 13:30 și 14:00
Pauza de cafea va cuprinde apă plată/minerală (500 ml/persoană) și cafea, respectiv fursecuri asortare pentru 200 persoane.
Obs. Cafeaua, apa și fursecurile pentru această pauză vor fi disponibile la sediul Centrului Universitar Pitești, Str. Târgu din Vale, nr. 1.

Notă: la elaborarea ofertei financiare se vor lua în considerare prevederile și reglementările legale aplicabile achizitorului prin care se stabilesc baremuri specifice pentru organizarea de mese oficiale, respectiv 24,20 lei/persoana, TVA inclus.

Activitatea nr. 1.2 Pauza de masă între orele 14:30 si 15:30
Pauza de masă va fi asigurată pentru 200 persoane și va fi disponibilă la sediul Centrului Universitar Pitești, Str. Târgu din Vale, nr. 1.
Meniul pentru prânz va fi în regim bufet cu autoservire și va conține: aperitive - platouri reci: mini-sandvișuri, tartine, rulouri și bruschette, preparate din carne, desert (pateuri cu diverse umpluturi, chec) și apă plată / minerală  (500 ml/persoană).

Notă: la elaborarea ofertei financiare se vor lua în considerare prevederile și reglementările legale aplicabile achizitorului prin care se stabilesc baremuri specifice pentru organizarea de mese oficiale, respectiv 50,82 lei/persoana, TVA inclus.


27 noiembrie 2026 – Ateliere de antreprenoriat

Activitatea nr. 1.1 Pauză cafea între orele 13:30 și 14:00
Pauza de cafea va cuprinde apă plată/minerală (500 ml/persoană) și cafea, respectiv fursecuri asortare pentru 200 persoane.
Obs. Cafeaua, apa și fursecurile pentru această pauză vor fi disponibile la sediul Centrului Universitar Pitești, Str. Târgu din Vale, nr. 1.

Notă: la elaborarea ofertei financiare se vor lua în considerare prevederile și reglementările legale aplicabile achizitorului prin care se stabilesc baremuri specifice pentru organizarea de mese oficiale, respectiv 24,20 lei/persoana, TVA inclus.

Activitatea nr. 1.2 Pauza de masă între orele 14:30 si 15:30
Pauza de masă va fi asigurată pentru 200 persoane și va fi disponibilă la sediul Centrului Universitar Pitești, Str. Târgu din Vale, nr. 1.
Meniul pentru prânz va fi în regim bufet cu autoservire și va conține: aperitive - platouri reci: mini-sandvișuri, tartine, rulouri și bruschete, preparate din carne, desert și apă plată / minerală  (500 ml/persoană).

Notă: la elaborarea ofertei financiare se vor lua în considerare prevederile și reglementările legale aplicabile achizitorului prin care se stabilesc baremuri specifice pentru organizarea de mese oficiale, respectiv 50,82 lei/persoana, TVA inclus.

Serviciile incluse in preț:
1. Transport la sediul Centrului Universitar Pitești, Str. Târgu din Vale, nr. 1; 
1. Ambalaje, consumabile (șervetele, veselă, tacâmuri etc), fețe de masă;
1. Livrare asigurată de personal calificat;
1. Aranjarea bufetului, diferite aranjamente și accesorii;
1. Debarasarea spațiului asigurată de către prestator.

0.  ​– Obligații care revin prestatorului de servicii

Prestatorul are obligația de a executa serviciile prevăzute în contract cu profesionalism și promptitudine în conformitate cu prevederile caietului de sarcini.
Prestatorul are obligația să informeze, în mod corect și complet, autoritatea contractantă cu privire la caracteristicile esențiale ale serviciilor ce se vor presta, prin conturarea unei imagini precise a ofertei (ofertelor) sale, cu scopul de a asigura și apăra respectarea drepturilor și intereselor legitime ale consumatorilor.
Prestatorul are obligația să anunțe autoritatea contractantă / achizitorul, în scris, în cel mai scurt timp, despre orice schimbări neprevăzute ce s-ar putea ivi, înaintea sau în timpul prestării serviciilor.
Prestatorul este pe deplin responsabil pentru execuția serviciilor.
CAP. III – PRECIZĂRI PRIVIND MODUL DE ELABORARE A PROPUNERII TEHNICE
Prin propunerea tehnică depusă, ofertantul are obligația de a face dovada conformității serviciilor care urmează a fi prestate cu cerințele prevăzute în Caietul de sarcini.
Prin Propunerea Tehnică, ofertanții vor prezenta descrierea detaliată a serviciilor ofertate, precum și alte informații considerate semnificative pentru evaluarea corespunzătoare a propunerii tehnice.
Prin Propunerea Tehnică, în ceea ce privește descrierea tehnică a serviciilor, ofertanții vor trebui să demonstreze corespondența strictă a acestora cu specificațiile tehnice solicitate de autoritatea contractantă.
În urma evaluării tehnice vor fi considerate admisibile numai acele oferte care îndeplinesc elementele obligatorii, conform specificațiilor din caietul de sarcini al achiziției.

CAP.  IV  –  RAPORTAREA  ACTIVITĂȚILOR.  CONDIȚII  DE  RECEPȚIE  ȘI  PLATĂ  A
SERVICIILOR PRESTATE

Plata contravalorii serviciilor prestate se va face integral, în lei, pe baza facturii fiscale, cu ordin de plată, după prestarea și recepția serviciilor.
Plata serviciilor prestate se va efectua în termen de maxim 30 de zile de la primirea de către Achizitor a facturii emise de Ofertant la încheierea perioadei serviciilor prestate, încheiere consemnată prin recepția calitativă și cantitativă a serviciilor.
Recepția serviciilor va fi consemnată printr-un proces-verbal de recepție întocmit în două exemplare, unul pentru Achizitor și unul pentru Prestator.
Documente care vor însoți factura: procesul-verbal de recepție.


Întocmit de:
Amalia-Viorica DUȚU
Responsabil proiect

